**projektas**

**reg. Nr. T-103**

**2.17. darbotvarkės klausimas**

**Pasvalio rajono savivaldybės taryba**

**Sprendimas**

**dėl nuompinigių už PASVALIO rajono savivaldybės ilgalaikio ir trumpalaikio materialIojo turto nuomą skaičiavimo tAISYKLIŲ patvirtinimo**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 6 dalimi, Pasvalio rajono savivaldybės taryba nusprendžia

patvirtinti Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisykles (pridedama).

Sprendimas gali būti skundžiamas Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2021-05-06 tel. (8 451) 54 114

Suderinta DVS Nr. RTS-

PATVIRTINTA

Pasvalio rajono savivaldybės tarybos

 2021 m. gegužės d. sprendimu Nr. T1-

**NUOMPINIGIŲ UŽ PASVALIO RAJONO SAVIVALDYBĖS ILGALAIKIO IR TRUMPALAIKIO MATERIALIOJO TURTO NUOMĄ SKAIČIAVIMO TAISYKLĖS**

1. Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklės (toliau – Taisyklės) nustato Pasvalio rajono savivaldybės (toliau – Savivaldybė) ilgalaikio ir trumpalaikio materialiojo turto (toliau – turtas) nuompinigių dydžio skaičiavimo tvarką.

2. Taisyklėse vartojamos sąvokos suprantamos taip, kaip jos apibrėžtos arba vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir kituose teisės aktuose.

3. Taisyklių nustatyta tvarka apskaičiuojama:

3.1. metinis turto nuompinigių dydis, kai turtas teisės aktų nustatytais atvejais išnuomojamas be konkurso;

3.2. metinis pradinis turto nuompinigių dydis, kai turtas teisės aktų nustatytais atvejais išnuomojamas viešo nuomos konkurso būdu.

4. Nuomotojas išnuomojamo turto metinį nuompinigių dydį arba pradinį nuompinigių dydį (toliau kartu – nuompinigių dydis) už išnuomojamą turtą nustato:

4.1. turto vertintojų nustatyta ir pateikta turto nuomos verte (nuompinigių dydžiu);

4.2. Taisyklėse nurodytomisturto nuompinigių dydžio nustatymo formulėmis.

5. Metinis nekilnojamojo turto – pastatų ir statinių nuompinigių dydis apskaičiuojamas pagal formulę N = V x Kv x Ki/T, kur:

5.1. N – metinis Savivaldybės nekilnojamojo turto vieno kubinio metro nuompinigių dydis;

5.2. V – Savivaldybės nekilnojamojo turtovieno kubinio metro vidutinė statybos vertė, neskaičiuojant fizinio nusidėvėjimo, kuri kiekvienais metais tvirtinama valstybės įmonės Registrų centro direktoriaus įsakymu ir skelbiama valstybės įmonės Registrų centro internetinėje svetainėje;

5.3. Kv – vietovės pataisos koeficientas pagal turto paskirtį ir jo vietovę, kuris kiekvienais metais tvirtinamas valstybės įmonės Registrų centro direktoriaus įsakymu ir skelbiamas valstybės įmonės Registrų centro interneto svetainėje.

5.4. Ki – nuomotojo parinktas nuompinigių dydžio koregavimo koeficientas priklausomai nuo turto būklės:

5.4.1. Ki = 1 – 1,3 (taikomaslabai geros ir geros būklės turtui, kurio nusidėvėjimas neviršija 30 proc.);

5.4.2. Ki = 1 – 0,7 (taikomasvidutinės būklės turtui, kurio nusidėvėjimas viršija 30 proc., betneviršija 60 proc.);

5.4.3. Ki = 0,7 – 0,5 (taikomaspatenkinamos ir blogos būklės turtas, kurio nusidėvėjimas viršija60 proc.);

5**.**5. T – maksimalus Savivaldybės nekilnojamojo turto nusidėvėjimo normatyvas, parinktas pagal maksimalius Savivaldybės ilgalaikio materialiojo turto nusidėvėjimo normatyvus, nurodytus Taisykliųpriede.

6. Mėnesinis Savivaldybės nekilnojamojo turto vieno kubinio metro nuompinigių dydis apskaičiuojamas pagal formulę N(mk) = N/12, kur:

6.1. N(mk) – mėnesinis Savivaldybės nekilnojamojo turto vieno kubinio metro nuompinigių dydis;

6.2. N – metinis Savivaldybės nekilnojamojo turto vieno kubinio metro nuompinigių dydis.

7. Perskaičiuojant Savivaldybės nekilnojamojo turto vieno kubinio metro nuompinigių dydį į vieno kvadratinio metro nuompinigių dydį, vieno kubinio metro nuompinigių dydis dauginamas iš patalpos aukščio (H).

8. Metinis Savivaldybės kilnojamojo turto nuompinigių dydis, išskyrus šių Taisyklių 10 punktenurodytą atvejį, apskaičiuojamas pagal formulę N = L x 1 / T x Ki, kur:

8.1. N – kilnojamojo Savivaldybės turto metinis nuompinigių dydis;

8.2. L – išnuomojamo Savivaldybės kilnojamojo turto įsigijimo kaina;

8.3. T – maksimalus Savivaldybės ilgalaikio materialiojo turto nusidėvėjimo normatyvas, nurodytas Taisykliųpriede, parinktas pagal turto grupę;

8.4. Ki – turto nuomotojo priklausomai nuo turto būklės, nurodytos Taisyklių 5.4papunktyje,parinktas nuompinigių dydžio koregavimo koeficientas.

9. Mėnesinis Savivaldybės kilnojamojo turto nuompinigių dydis apskaičiuojamas pagal formulę Nm = N / 12, kur:

9.1. Nm – mėnesinis Savivaldybės kilnojamojo turto nuompinigių dydis;

9.2. N – metinis Savivaldybės kilnojamojo turto nuompinigių dydis.

10. Metinis Savivaldybės kilnojamojo turto nuompinigių dydis, esant visiškam normatyviniam turto nusidėvėjimui, apskaičiuojamas pagal formulę N = L x Ki, kur:

10.1. N – metinis Savivaldybės kilnojamojo turto nuompinigių dydis;

10.2. L – esant visiškam normatyviniam turto nusidėvėjimui išnuomojamo Savivaldybės kilnojamojo turto įsigijimo kaina, prilyginta 30 procentų naujo turto įsigijimo kainos;

10.3. Ki – turto nuomotojo priklausomai nuo turto būklės, nurodytos Taisyklių5.4papunktyje,parinktas nuompinigių dydžio koregavimo koeficientas.

11. Išnuomojant Savivaldybės trumpalaikį materialųjį turtą, kartu su ilgalaikiu materialiuoju turtu, trumpalaikio materialiojo turto nuompinigių dydis apskaičiuojamas turto įsigijimo vertę dauginant iš koregavimo koeficiento, kurio reikšmės gali būti nuo 0,01 iki 0,06 priklausomai nuo turto būklės. Koregavimo koeficientas parenkamas turto nuomotojo argumentuotu sprendimu.

12. Nuompinigių dydis, apskaičiuotas pagal turto nuompinigių dydžio nustatymo formules (Taisyklių 5–10 punktai), Savivaldybės tarybossprendimu gali būti didinamas atsižvelgus į išnuomojamo turto paklausą.

13. Jei turto nuomotojas yra registruotas kaip pridėtinės vertės mokesčio mokėtojas, tuomet jis privalo prie nuompinigių pridėti ir pridėtinės vertės mokestį, jeigu teisės aktų nustatyta tvarka jis turi būti skaičiuojamas.

14. Kai turtas teisės aktų nustatytais atvejais ir tvarka išnuomojamas neatidėliotinam darbuiatlikti (avarijoms, stichinėms nelaimėms likviduoti ir panašiai) ar trumpalaikiam renginiui (parodoms, sporto varžyboms, pasitarimams, seminarams, šventėms, kultūros renginiams), kurio trukmė yra ne ilgesnė kaip 30 (trisdešimt) kalendorinių dienų, organizuoti, nuompinigių dydis už faktinį turto naudojimą (už dieną ar valandą) apskaičiuojamas mėnesinį nuompinigių dydį padalijantiš atitinkamo dienų arvalandų skaičiaus.

15. Nuomininkas nuompinigius už turto nuomą moka nuomos sutartyje nustatytais terminais, ne rečiau kaip kas ketvirtį.

\_\_\_\_\_\_\_\_\_\_\_\_\_\_\_\_\_\_\_

Nuompinigių už Pasvalio rajono

savivaldybės ilgalaikio ir trumpalaikio materialiojo turto nuomą skaičiavimo taisyklių

priedas

**MAKSIMALŪS SAVIVALDYBĖS ILGALAIKIO MATERIALIOJO TURTO NUSIDĖVĖJIMO NORMATYVAI**

|  |  |  |
| --- | --- | --- |
| Eil.Nr. | Ilgalaikio materialiojo turto grupė | Normatyvas metais |
| 1. | Naujas Savivaldybės nekilnojamasis turtas ir nekilnojamojo turto, įtraukto į Lietuvos Respublikos nekilnojamųjų kultūros vertybių registrą, rekonstravimo darbai | 8 |
| 2. | Kitas, išskyrus 1 punkte nurodytą, Savivaldybės nekilnojamasis turtas | 15 |
| 3. | Mašinos ir įrenginiai | 5 |
| 4. | Įrenginiai (statiniai, gręžiniai ir kt.) | 8 |
| 5. | Elektros perdavimo ir ryšių įtaisai (išskyrus kompiuterinius tinklus) | 8 |
| 6. | Geležinkelio riedmenys (šilumvežiai, vagonai, cisternos), laivai | 8 |
| 7. | Vamzdynai, lėktuvai, ginklai | 15 |
| 8. | Baldai, inventorius | 6 |
| 9. | Kompiuterinė technika ir ryšių priemonės (kompiuteriai, jų tinklai ir įranga) | 3 |
| 10. | Lengvieji automobiliai: |  |
| 10.1. | naudojami trumpalaikės automobilių nuomos veiklai, vairavimo mokymo paslaugoms ar transporto paslaugoms teikti – ne senesni kaip 5 metų | 4 |
| 10.2. | lengvieji automobiliai, išskyrus 10.1 papunktyje nurodytus, **–** ne senesni kaip 5 metų | 6 |
| 10.3. | kiti lengvieji automobiliai | 10 |
| 11. | Krovininiai automobiliai, priekabos, puspriekabės, autobusai – ne senesni kaip 5 metų | 4 |
| 12. | Kiti krovininiai automobiliai, priekabos, puspriekabės | 10 |
| 13. | Kitas materialusis turtas | 4 |

\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**dėl nuompinigių už PASVALIO rajono savivaldybės ilgalaikio ir trumpalaikio materialIojo turto nuomą skaičiavimo tAISYKLIŲ patvirtinimo**

2020-05-06

Pasvalys

**1. Problemos esmė.**

Pagal Lietuvos Respublikos vietos savivaldos įstatymo 16 straipsnio 2 dalies 26 punktą Savivaldybės tarybos išimtinė kompetencija yra sprendimų dėl turto valdymo, naudojimo ir disponavimo juo tvarkos taisyklių nustatymo. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalį Savivaldybei nuosavybės teise priklausantis materialusis turtas išnuomojamas Savivaldybės tarybos nustatyta tvarka, o pagal šio straipsnio 6 dalį Savivaldybės taryba nustato nuompinigių už Savivaldybės ilgalaikio ir trumpalaikio materialiojo turto nuomą skaičiavimo tvarką. Nuompinigių už Pasvalio rajono savivaldybės ilgalaikio ir trumpalaikio materialiojo turto nuomą skaičiavimo taisyklių projektas parengtas remiantis Lietuvos Respublikos finansų ministro 2014-09-30 įsakymu Nr. 1K-306 patvirtintomis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė